b'\n_START_ARTICLE_\nBurothettefly\n_START_SECTION_\nUtseende\n_START_PARAGRAPH_\nEn middelsstort (vingespenn 41 \xe2\x80\x93 45 mm), lysgr\xc3\xa5tt nattfly. Kroppen er spoleformet. En tufs av lange h\xc3\xa5r p\xc3\xa5 forkroppen strekker seg fram som en hette over hodet. Forvingen er noks\xc3\xa5 smal, lysgr\xc3\xa5 med to m\xc3\xb8rke, siksak-tverrb\xc3\xa5nd. Bakvingen er silkehvit ved roten, gr\xc3\xa5 ytterst, med m\xc3\xb8rke \xc3\xa5rer. Larven naken bortsett fra noen korte b\xc3\xb8rster, gr\xc3\xb8nnaktig med r\xc3\xb8dbrune flekker. Den er markert innsnevret mellom kroppsleddene slik at den ser n\xc3\xa6rmest perlekjede-formet ut.\n_START_SECTION_\nLevevis\n_START_PARAGRAPH_\nLarvene lever p\xc3\xa5 burot (Artemisia vulgaris) og malurt (Artemisia absinhtium), og arten finnes der disse vokser, gjerne p\xc3\xa5 brakkmark, langs veier og \xc3\xa5kerkanter. Det er ikke lett \xc3\xa5 finne de voksne sommerfuglene, derimot er larvene mye lettere \xc3\xa5 p\xc3\xa5vise. De voksne sommerfuglene flyr i juli \xe2\x80\x93 august. Arten overvintrer som en puppe i en kokong i bakken.\n_START_SECTION_\nUtbredelse\n_START_PARAGRAPH_\nArten forekommer i Europa, i Sentral-Asia og \xc3\xb8stover til det vestlige Kina og Irkutsk-omr\xc3\xa5det i Sibir. I Norge er den funnet langs kysten vestover til Aust-Agder.'